cyanic-selkie/wikianc huggingface dataset:
लाहौर
बादशाही मस्जिद
इस मस्जिद को 1673 ई. में मुगल सम्राट औरंगजेब ने बनवाया था। यह मस्जिद मुगल काल की सौंदर्य और भव्यता का प्रत्यक्ष प्रमाण है। पाकिस्तान की इस दूसरी सबसे बड़ी मस्जिद में एक साथ 55000 हजार लोग नमाज अदा कर सकते हैं। बादशाही मस्जिद का डिजाइन दिल्ली की जामा मस्जिद से काफी मिलता-जुलता है । मस्जिद लाहौर किले के नजदीक स्थित है। हाल में मस्जिद परिसर में एक छोटा संग्रहालय भी जोड़ा गया है।
किम्स गन
किम्स गन या भंगियावाला तोप लाहौर संग्रहालय में रखी एक विशाल तोप है। यह गन 14 फीट या 4.38 मीटर लंबी है। गन का औसत व्यास 9.5 इंच है। यह गन लाहौर में 1757 ई. में शाहवाली खान के निर्देश पर शाह नजीर द्वारा लाई गई थी। यह ऐतिहासिक गन एशिया महाद्वीप की सबसे विशाल गनों में एक है। माना जाता है कि इस गन को तांबे और पीतल से बनाया गया है। 1761 में पानीपत के युद्ध में अहमदशाह अब्दाली ने इस गन का इस्तेमाल किया था।
लाहौर म्युजियम
यह म्युजियम 1894 में स्थापित किया गया था। ओल्ड यूनिवर्सिटी हॉल के निकट स्थित इस म्युजियम को दक्षिण एशिया के सबसे विशाल म्युजियमों में एक माना जाता है। म्युजियम में मुगलों, सिक्खों और ब्रिटिश काल की अनेक बहुमूल्य और दुर्लभ कलाकृतियों को देखा जा सकता है। यहां वाद्ययंत्रों, प्राचीन आभूषणों, कपड़ों, मिट्टी के बर्तनों और हथियारों का विस्तृत संग्रह देखा जा सकता है। दौड़ते हुए बुद्ध की मूर्ति म्युजियम की एक अमूल्य एवं दुर्लभ निधि है।
शालीमार गार्डन
इस गार्डन को मुगल सम्राट शाहजहां ने 1641 ई. में बनवाया था। चारों ओर से ऊंची दीवारों से घिरा यह गार्डन अपने जटिल फ्रेमवर्क के लिए प्रसिद्ध है। 1981 में यूनेस्को ने इसे लाहौर किले के साथ विश्वदाय धरोहरों में शामिल किया था। फराह बख्स, फैज बख्स और हयात बख्स नामक चबूतरे गार्डन की सुंदरता में वृद्धि करते हैं।
जहांगीर का मकबरा
शाहदरा नगर के निकट स्थित जहांगीर मकबरा मुगल सम्राट जहांगीर को समर्पित है। इसे जहांगीर की मृत्‍यु के 10 साल बाद उनके पुत्र शाहजहां ने बनवाया था। एक बगीचे के अंदर स्थित मकबरे की मीनारें 30 मीटर ऊंची हैं। मकबरे के भीतरी हिस्से में भित्तिचित्रों की सुंदर सजावट है।
हजूरी बाग
लाहौर के सबसे लोकप्रिय पर्यटन स्थलों में यह खूबसूरत बाग शामिल है। इसके पूर्व में लाहौर किला, उत्तर में रणजीत सिंह की समाधि, पश्चिम में बादशाही मस्जिद और दक्षिण में रोशनई दरवाजा स्थित है। इस बाग का निमार्ण 1813 ई. में पंजाब के महान शासक महाराजा रणजीत सिंह ने बनवाया था। इस बाग को कोहिनूर हीर को अफगान के शासक शाह शुजा से पुन: भारत लाए जाने के उपलक्ष्य में बनवाया गया था।
आवागमन
लाहौर का अल्लामा इकबाल अन्तर्राष्ट्रीय विमानक्षेत्र दिल्ली के इंदिरा गांधी अन्तर्राष्ट्रीय विमानक्षेत्र से वायुमार्ग द्वारा जुड़ा हुआ है। दिल्ली और लाहौर के बीच नियमित फ्लाइटें हैं।
दिल्ली और लाहौर के बीच चलने वाली बस के माध्यम से सड़क मार्ग द्वारा लाहौर पहुंचा जा सकता है।
खेल
लाहौर के मस़हूर खेलों मैं क्रिकेट, हाकी, और फ़ुटबाल स़ामिल हैं। लाहौर स्थित गद्दाफी स्टेडियम पाकिस्तान का एक प्रमुख क्रिकेट का मैदान है।
भगिनी शहर
लाहौर के सात भगिनी शहर है:
शैक्षिक संस्थान
== साहित्य =यहां बहुत जुल्म हुआ हिंदू सिख के ऊपर मुस्लिम बलात्कारियों द्वारा
वित्त आयोग
१५वां वित्त आयोग
केन्द्र सरकार ने २०१५ में १४वें वित्त आयोग की सम्स्तुतियों को स्वीकार कर लिया। यह आयोग भारतीय रिजर्व बैंक के पूर्व गवर्नर वाई.वी. रेड्डी के नेतृत्व में गठित किया गया था। इस आयोग ने केंद्रीय करों में राज्‍यों की हिस्सेदारी के विस्तार व स्थानीय निकायों को ज्यादा संसाधनों के हस्तांतरण सहित सहयोगपूर्ण संघवाद को बढावा देने, वस्तु एवं सेवा कर के क्रियान्वयन, राजकोषीय मजबूती, सार्वजनिक सेवाओं और सार्वजनिक क्षेत्र के उपक्रमों की मूल्य नीति आदि के संबंध में सिफारिशें दी हैं। 15वें वित्त आयोग के अध्यक्ष एन.के. सिंह है।
शेम (उपन्यास)
शेम (Shame) अंग्रेजी साहित्यकार सलमान रश्दी द्वारा मिडनाइट्स चिल्ड्रेन के बाद लिखा गया तीसरा उपन्यास है। १९८३ में प्रकाशित यह उपन्यास उनकी अधिकांश रचनाओं की तरह ही जादुई यथार्थवाद की शैली में लिखा गया है। का प्रयोग किया गया है। इस में ज़ुल्फ़िकार अली भुट्टो (इस्कंदर हड़प्पा) और जनरल मुहम्मद ज़िया-उल-हक़ (जनरल रज़ा हैदर) के जीवन और उनके संबंधों का चित्रण किया गया है। उपन्यास की केंद्रीय विषयवस्तु बताती है कि शरम से ही हिंसा पैदा हुई है। सभी चरित्रों के जरिए शर्म और बेशर्मी की सोच की पड़ताल मिलती है किंतु दृष्टि के केंद्र में सूफिया ज़िनोबिया और ऊमर खैय्याम हैं। इसका हिंदी अनुवाद ललित कार्तिकेय ने शरम नाम से किया है।
पात्र
शकील परिवार
कथानक
उपन्यास का कथानक 'क्यू' स्थान के आसपास रचा गया है जो क्वेटा, पाकिस्तान का एक काल्पनिक संस्करण है। 'क्यू' में तीन बहनें (चुन्नीं, मुन्नी और बंटी शकील)एक ही साथ उमर खय्याम शकील को जन्म देने का नाटक करती है। वास्तव में तीनों को ही नहीं पता है कि उमर की असली माँ कौन है या कि उसका बाप कौन है। वे तीनों ही एक घरेलू जलसे के दौरान गर्भवती हो गई थीं। धीरे-धीरे उमर बड़ा होता है तो उसमें नटखटपन बढ़ता जाता है और वह सम्मोहन की कला भी सीख लेता है। उमर को उसके जन्मदिन के अवसर पर उसकी तीनों माओं की तरफ से 'क्यू' से बाहर जाने का मौका मिलता है जो उसके लिए एक तोहफे की तरह था। उसका नामांकन पास के एक स्कूल में करा दिया जाता है जहाँ पर वह अपने अध्यापक (एदुआर्दो रोदरिग्स) के संपर्क में आता है और डॉक्टर बनने के लिए प्रेरित होता है। आगे चलकर उमर का संपर्क इस्कंदर हड़प्पा और रज़ा हैदर से होता है जिनका उसके जीवन पर उल्लेखनीय प्रभाव पड़ा।
153 रेखांश पूर्व
153 रेखांश पूर्व (153rd meridian east) पृथ्वी की प्रधान मध्याह्न रेखा से पूर्व में 153 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, एशिया, प्रशांत महासागर, ओशिआनिया, ऑस्ट्रेलिया, दक्षिणी महासागर और अंटार्कटिका से गुज़रती है। यह 27 रेखांश पश्चिम से मिलकर एक महावृत्त बनाती है।
स्वामी गोपाल दास
09 जनवरी 1939 को लक्ष्मण झूला उत्तर प्रदेश में स्वामी ने अंतिम सांस ली। स्वतंत्रता उपरांत 1956 में जयनारायण व्यास ने स्वामी गोपालदास जी की प्रतिमा का अनावरण किया।
शिबपुर उपज़िला
शिबपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  नरसिंदी ज़िले का एक उपजिला है। यह उपज़िला  नरसिंदी जिला का ज़िला सदर यानी प्रशासनिक मुख्यालय है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
अवस्थिति
शिबपुर उपजिला बांग्लादेश के मध्य में स्थित, ढाका विभाग के नरसिंदी जिले  में स्थित है।
बाहरी कड़ियाँ
श्रेणी:ढाका विभाग के उपजिले
माइक्रोडर्मबरसन
माइक्रोडर्मबरसन (Microdermabrasion) एक हल्के प्रकार की कृत्रिम कायिक चिकित्सा है जिसमें अधिचर्म से मृत त्वचा कोशिकायों की सबसे बाहरी परत की खाल उतरने के कार्य को एक यांत्रिक प्रक्रिया के द्वारा संपन्न किया जाता है। सामान्यतः इस प्रक्रिया में दो भाग होते हैं :- एक अपपर्णन (खाल उतारने की क्रिया) पदार्थ जैसे कि क्रिस्टल अथवा हीरे की कनी और एक चूषण यंत्र जिसके द्वारा खाल उतारने की क्रिया के दौरान त्वचा को कोमलता के साथ उठाया जाता है।
यह एक बिना चीड़-फाड़ वाली प्रक्रिया है जिसे एक त्वचा की देखभाल करने वाले विशेषज्ञ द्वारा अपने कार्य स्थल में हीं संपन्न किया जा सकता है। यह प्रक्रिया त्वचा के अपपर्णन की क्रिया को यांत्रिक रूप से करने हेतु बनाए गये कुछ विशेष प्रकार के उत्पादों के साथ घर पर भी की जा सकती है। सैलून में इस कार्य में प्रयोग किए जाने वाले कई सारे यंत्रो में त्वचा को रगड़ने वाले उपकरण में समायोजित किए जाने वाले चूषक लगे होते हैं। हाल-फिलहाल में यह सुविधा कई घरेलू उपयोग वाले यंत्रो में भी पायी जाने लगी है।
आम तौर पर इस प्रक्रिया में किसी तरह की सुई अथवा बेहोश करने वाली द्वा की आवश्यकता नहीं होती. त्वचा की सहनशीलता और संवेदनात्मक क्षमता के आधार पर वॅक्यूम प्रेशर और गति को समायोजित किया जाता है। माइक्रोडर्मबरसन के दौरान अक्सर बिल्ली द्वारा त्वचा को चाटने जैसा एहसास होने का उल्लेख कई बार किया जाता है। सामान्य तौर पर माइक्रोडर्मबरसन के एक सत्र में ५ से ६० मिनट तक का समय लगता है। इस प्रक्रिया के बाद किसी तरह के आराम की कोई ज़रूरत नहीं होती और ज़्यादातर लोग के सत्र के माइक्रोडर्मबरसन तुरंत बाद ही अपने दैनिक गतिविधियों में लग जाते हैं।
माइक्रोडर्मबरसन संयत्र
परंपरागत रूप से माइक्रोडर्मबरसन के क्रिस्टल संयत्र में एक पंप, एक जोड़ने वाली नली, एक हॅंड पीस, और एक वॅक्यूम श्रोत लगा होता है। पंप के द्वारा त्वचा को रगड़ने के लिए अक्रिय क्रिस्टल - जैसे कि अल्यूमिनियम ऑक्साइड, मॅग्नीज़ियम ऑक्साइड, सोडियम क्लॉराइड, ओर सोडियम बाइकार्बनेट - की एक उच्च-दवाब वाली धारा उत्पन्न की जाती है और वॅक्यूम क्रिस्टल को हटा कर त्वचा कोशिकायों का अपपर्णन करता है।
विकल्प के तौर पर अक्रिय किस्टल को हीरे के कोने के रूखड़े परत वाले संयत्र के द्वारा भी बदला जा सकता है।
हीरे वाले माइक्रोडर्मबरसन संयत्र का एक फ़ायदा यह है कि इसके प्रयोग के द्वारा क्रिस्टल के अत्यंत महीन कण की उत्पत्ति को रोका जा सकता है। कई बार ये कण आँख अथवा नाक में घुस जाते है जिससे समस्या हो सकती है। इसी कारण आंखो और मुँह के आसपास माइक्रोडर्मबरसन की क्रिया के लिए हीरे वाले प्रक्रिया को ही उच्च-सुरक्षा वाला माना जाता है। सामान्यतः माइक्रोडर्मबरसन हॅंड पीस की त्वचा के विरुढ़ गति जितनी धीमी होती है और त्वचा के ऊपर इसके जितने ज़्यादा चक्कर लगते हैं त्वचा का उतना ही बढ़िया उपचार होता है।
दुष्प्रभाव
माइक्रोडर्मबरसन उपचार का न के बराबर (अथवा बहुत कम) दुष्प्रभाव होता है, ना ही इसके कारण और कोई जटिलता उत्पन्न होती है। फिर भी कुछ मरीजों में अस्थाई तौर पर त्वचा का हल्का सुखापन, सूर्य की किरणों के प्रति अति संवेदनशीलता हो सकती है। उपचार की गयी त्वचा में अस्थाई तौर पर खरोंच और नीले निशान पड़ने की संभावना अत्यंत ही दुर्लभ मामलो में पायी जाती है।
फ़तेह सिंह (निशानेबाज)
Subedar (Honorary Captain) Fateh Singh was a retired Indian Army JCO from the 15th Battalion of the Dogra Regiment and sport shooter.[1] He won gold and silver medal in the big bore individual and team events in the Commonwealth Shooting Championships in 1995 in New Delhi. He was on duty as part of the Defence Security Corps and martyred during the 2016 Pathankot attack
मिताली राज
मिताली राज (जन्म: 3 दिसम्बर 1982) भारतीय महिला क्रिकेट की कप्तान रहीं । मिताली राज नेे अपने करियर की शुरुआत 2001 में आयरलैंड के खिलाफ वनडे में की थी अपने पहले ही मैच में शतक बनानेे वाली एक मात्र महिला खिलाड़ी है वे टेस्ट क्रिकेट मैच में दोहरा शतक बनाने वाली पहली महिला है। जून 2018 में, मिताली राज ट्वेन्टी-२० अंतर्राष्ट्रीय में 2000 रन बनाने वाले पहले भारतीय बल्लेबाज बने।   मिताली राज महिला एक दिवसीय अन्तरराष्ट्रीय क्रिकेट में 6,000 रनों को पार करने वाली एकमात्र महिला क्रिकेटर हैं। मिताली राज भारत की पहली ऐसी महिला खिलाड़ी है जिन्होंने टी२० अंतर्राष्ट्रीय क्रिकेट में २ हजार या इससे ज्यादा रन बनाये। राज एकमात्र खिलाड़ी (पुरुष या महिला) हैं जिन्होंने एक से अधिक आईसीसी ओडीआई विश्व कप फाइनल में भारत का नेतृत्व किया है, जो 2005 और 2017 में दो बार ऐसा था।
मिताली वर्ल्ड कप में बतौर कप्तान सबसे ज्यादा 24 मैच खेलने वाली दुनिया की पहली खिलाड़ी हैं | मिताली विमेंस वनडे क्रिकेट के इतिहास में लगातार सात अर्द्धशतक लगाने वाली पहली महिला बल्लेबाज हैं |
मिताली राज महिला वर्ल्ड कप में सबसे ज्यादा 50+ रन की पारी खेलने वाली संयुक्त रूप से टॉप की प्लेयर हैं | मिताली राज ने वर्ल्ड कप में सबसे ज्यादा 12 बार 50+ रन की पारी खेली है | इस मामले में उन्होंने न्यूजीलैंड की पूर्व महिला क्रिकेटर डेबी हॉकली की बराबरी की है |
प्रारंभिक जीवन
मिताली राज का जन्म 3 दिसम्बर 1982 को जोधपुर, राजस्थान में हुआ था। उन्होंने 'भरतनाट्यम' नृत्य में भी ट्रेंनिग प्राप्त की है और अनेक स्टेज कार्यक्रम दिए हैं। क्रिकेट के कारण वह अपनी भरतनाट्यम् नृत्य कक्षाओं से बहुत समय तक दूर रहती थी। तब नृत्य अध्यापक ने उसे क्रिकेट और नृत्य में से एक चुनने की सलाह दी थी। उनकी माँ लीला राज एक अधिकारी थी। उनके पिता धीरज राज डोराई राज बैंक में नौकरी करने के पूर्व एयर फोर्स में थे। वे स्वयं भी क्रिकेटर रहे हैं, उन्होंने मिताली को प्रोत्साहित करने के लिए हर संभव प्रयत्न किया। उसके यात्रा खर्च उठाने के लिए अपने खर्चों में कटौती की। इसी प्रकार उसकी माँ लीला राज को भी अनेक कुर्बानियाँ बेटी के लिए देनी पड़ीं। उन्होंने बेटी की सहायता हेतु अपनी नौकरी छोड़ दी ताकि जब खेलों के अभ्यास के पश्चात थकी-हारी लौटे तो वह अपनी बेटी का ख्याल रख सके। बचपन में जब उसके भाई को क्रिकेट की कोचिंग दी जाती थी, तब वह मौक़ा पाने पर गेंद को घुमा देती थी। तब क्रिकेटर ज्योति प्रसाद ने उसे नोटिस किया और कहा कि वह क्रिकेट की अच्छी खिलाड़ी बनेगी। मिताली के माता-पिता ने उसे आगे बढ़ने के लिए प्रोत्साहित किया तथा इस प्रकार की सहायता की जिसके कारण वह अपने इस मुकाम तक पहुँच सकी है।
खेल जीवन
हैदराबाद की मिताली राज ने एक दिवसीय अंतरराष्ट्रीय मैच में 1999 में पहली बार भाग लिया। यह मैच मिल्टन कीनेस, आयरलैंड में हुआ था जिसमें मिताली ने नाबाद 114 रन बनाए। उन्होंने 2001-2002 में लखनऊ में इंग्लैंड के विरुद्ध प्रथम टैस्ट मैच खेला। मिताली जब प्रथम बार अंतराराष्ट्रीय टेस्ट मैच में शामिल हुईं तो बिना कोई रन बनाए डक (ज़ीरो) पर आउट हो गई। लेकिन उसने अपने कैरियर में अपनी मेहनत के दम पर आगे बढ़कर दिखाया और अंतरराष्ट्रीय महिला क्रिकेट में आज तक का सर्वाधिक स्कोर 214 रन बना कर कीर्तिमान स्थापित किया। यह रिकॉर्ड उन्होंने इंग्लैंड के ख़िलाफ़ खेलते हुए 2002 में बनाया। यह महिला क्रिकेट का सर्वाधिक रन रिकॉर्ड है।
उन्होने 4 वर्षों के अंतराल के पश्चात जुलाई 2006 में मिताली राज के नेतृत्व में महिला क्रिकेट टीम ने पुनः इंग्लैंड का दौरा किया। सभी खिलाड़ी बहुत ट्रेनिंग लेकर वन डे इंटरनेशनल खेलने गई थीं। यह बी.सी.सी.आई. (क्रिकेट बोर्ड) तथा वीमेंस क्रिकेट एसोसिएशन ऑफ़ इंडिया के एकीकरण की ओर क़दम था। मिताली की अगुआई में भारतीय टीम ने टांटन में इंग्लैंड को दूसरे टैस्ट में पाँच विकेट से करारी शिकस्त देकर दो मैचों की शृंखला 1-0 से जीत ली। इस प्रकार मिताली के नेतृत्व में महिला क्रिकेट टीम ने इंग्लैंड को उसकी ही ज़मीन पर मात दे दी, जिससे मिताली को भरपूर प्रंशसा मिली, साथ ही जीत का श्रेय भी।
आस्ट्रेलिया की करेन बोल्टन का रिकार्ड तोड़ दिया जिसने 209 रन बना कर रिकार्ड स्थापित किया था। मिताली ने 'महिला विश्व कप 2005' में भारतीय महिला टीम की कप्तानी की। उन्होंने 2010,2011 एवं 2012 में आईसीसी वर्ल्ड रैंकिंग में प्रथम स्थान प्राप्त किया।
अब तक उन्होंने 12 टेस्ट, 230 वनडे और 89 टी20 मैच खेले हैं. इस दौरान मिताली ने टेस्ट में 699, वनडे में 7737 और टी20 में 2364 रन बनाए हैं. करियर में मिताली ने टेस्ट में एक और वनडे में 7 शतक जमाए हैं. टी20 में उन्होंने यह उपलब्धि हासिल नहीं की. उन्होंने टेस्ट में 12, वनडे में 63 और टी20 में 19 फिफ्टी भी लगाई हैं |
8 जून 2022 को भारत की दिग्गज महिला खिलाड़ी और वनडे कप्तान मिताली राज ने इंटरनेशनल क्रिकेट से संन्यास की घोषणा कर दी है। सोशल मीडिया पर एक संदेश जारी करते हुए बीसीसीआई और सभी चाहने वालों को धन्यवाद कहते हुए इस बात की जानकारी दी।
17वीं उत्तर प्रदेश की विधान सभा
सत्रहवीं उत्तर प्रदेश की विधानसभा (17वीं उत्तर प्रदेश की विधानसभा) का गठन 19 मार्च 2017 को उत्तर प्रदेश विधानसभा चुनाव, 2017 के परिणामस्वरूप 11 फरवरी से 8 मार्च 2017 के बीच हुआ था। विधान सभा में कुल 404 विधायक हैं (एक मनोनीत एंग्लो-इंडियन सदस्य डॉ. डेन्ज़िल जॉन.गोडिन सहित) आदि।
च्यौली-ढाईज्यूली-१, थलीसैंण तहसील
च्यौली-ढाईज्यूली-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मंजु भार्गवी
मंजु भार्गवी (जन्म: 1955) एक भारतीय अभिनेत्री और डांसर हैं, जिन्हें इनके तेलुगू भाषा में बनी फिल्म संकरभरनम (1979) और नयकुडु विनयकुडु (1980) में अपने अभिनय के लिए जाना जाता है।
निजी जीवन
मंजु भार्गवी का परिवार मूल रूप से आंध्र प्रदेश से है, लेकिन मद्रास में बहुत पहले से बस चुके थे। इनका पहले वास्तविक नाम मंजुला था, जिसे बाद में इन्हों ने मंजु भार्गवी कर दिया।
करियर
इन्होंने शास्त्रीय नर्तकी के रूप में नृत्य सीखा था, और कई डांस शो में भाग भी ले चुकी हैं। इन्हीं में से एक शो में इन्हें फिल्म बनाने वाले प्रकाश राव ने इन्हें नृत्य करते हुए देखा और अपने आने वाले तेलुगू भाषा में बनी फिल्म गालिपतालु (1974) में इन्हें ले लिया। इस फिल्म में काम करने का मौका मिलने के बाद इसी की वजह से इन्हें कृष्णवेनि (1974), सोग्गडु (1975) और यमगोला (1977) में डांस दिखाने का मौका मिल गया।
परिवार
इनके पति सेवानिवृत मुख्य सचिव के बेटे हैं। इनका परिवार भी मुख्य रूप से आंध्र प्रदेश से है, लेकिन बैंग्लोर में रहने लगा है। फिलहाल वे सभी यहीं रहते हैं। इनके दो बेटे हैं, पर उनमें से एक 2007 को केंसर की वजह से मर गया।
बैंगलोर में ये अपना डांस स्कूल चलाती हैं, इसके और कई डांस शो की वजह से इन्हें फिल्मों में काम करने का वक्त भी नहीं मिलता और कभी कभी अपने व्यस्त समय से कुछ किरदारों के लिए वक्त निकाल ही लेती हैं।
फिलहाल ये सन टीवी के धारावाहिक थंगम में सुब्बूलक्ष्मी की भूमिका निभा रही हैं।
लघु उद्योग
लघु उद्योग (छोटे पैमाने की औद्योगिक इकाइयाँ /small scale industries) वे इकाइयां हैं जो मध्यम स्तर के विनियोग की सहायता से उत्पादन प्रारम्भ करती हैं। इन इकाइयों मे श्रम शक्ति की मात्रा भी कम होती है और सापेक्षिक रूप से वस्तुओं एवं सेवाओं का उत्पादन किया जाता है। ये बड़े पैमाने के उद्योगो से पूंजी की मात्रा, रोजगार, उत्पादन एवं प्रबन्ध, आगतों एवं निर्गतो के प्रवाह इत्यादि की दृष्टि से भिन्न प्रकार की होती है। ये कुटीर उद्योगों से भी इन आधारों पर भिन्न होती हैं- उत्पादन में यंत्रीकरण की मात्रा, मजदूरी पर लगाये गये श्रमिकों एवं परिवारिक श्रमिकों के अनुपात, बाजार का भौगोलिक आकार, विनियोजित पूंजी इत्यादि।
लघु उद्योगों का वर्गीकरण तीन प्रकार उद्योगों में किया है- 1. सूक्ष्म उद्योग 2. लघु उद्योग 3. मध्यम उद्योग।
सेवा उद्योग के स्वरूप में एक सूक्ष्म उद्योग वह है जहाँ उपकरणों में निवेश 10 लाख रूपये से आगे नहीं बढ़ता है और लघु उद्योग, जहाँ उपकरणों में निवेश 10 लाख रूपये से अधिक लेकिन 2 करोड़ रूपये से अधिक नही है एवं मध्यम उद्योग जहाँं उपकरणों में निवेश 2 करोड़ रूपये से अधिक लेकिन 5 करोड़ रूपये से कम न हो।
भारतीय आर्थिक विकास में लघु एवं कुटीर पैमाने के उद्योगों ने महत्वपूर्ण भूमिका अदा की है। लघु पैमाने के उद्योग और कुटीर उद्योग भारत के विर्निमाण क्षेत्र की संरचना एवं स्वरूप के महत्वपूर्ण भाग है।
भाषा की दृष्टि से यह एक आम प्रवृति रही है कि कुटीर उद्योग, ग्रामीण उद्योग तथा लघु पैमाने के उद्योगों का आशय एक साथ ही समान रूप से लगाया जाता है जबकि इनमें आधारभूत अन्तर है। कुटीर उद्योग तो किसी एक परिवार के सदस्यों द्वारा पूर्ण या अंशकालिक तौर पर चलाया जाता है। इनमें पूंजी निवेश नाम मात्र का होता है। उत्पादन भी प्रायः हाथ द्वारा किया जाता है। परम्परागत ढंग से चलने वाली उत्पादन प्रक्रिया में वेतन भोगी श्रमिक नही होते हैं। लघु उद्योगों में आघुनिक ढंग से उत्पादन कार्य होता है। सवेतन श्रमिकों की प्रधानता रहती है तथा पूंजी निवेश भी होता है। कतिपय कुटीर उद्योग ऐसे भी है, जो उत्कृष्ट कलात्मकता के कारण निर्यात भी करते है। अतः उन्हे लघु क्षेत्र में रखा गया था, जिससे उन्हें भी सभी सुविधाएं प्राप्त होती रहे।
10 हजार से कम जनसंख्या वाले ग्रामीण क्षेत्र में स्थापित तथा भूमि, भवन, मशीनरी आदि में प्रति कारीगर या कार्यकर्ता 15 हजार रूपये से कम स्थिर पूंजी निवेश वाले उद्योग ग्रामोद्योग के अन्तर्गत आते है। राज्य ग्रामोद्योग बोर्ड तथा ग्रामोद्योग उद्योग इन इकाइयों की स्थापना संचालन आदि में तकनीकी एवं आर्थिक सहायता प्रदान करते है।
लघु उद्योगों की आवश्यकता
सूक्ष्म, लघु एंव मध्यम उद्योग देश की सम्पूर्ण औद्योगिक अर्थव्यस्था में एक महत्वपूर्ण भूमिका का निर्वाह करते है। यह अनुमान किया जाता है कि मूल्य के अर्थ में यह क्षेत्र निमार्ण की दृष्टि से 39% एवं भारत के कुल निर्यात के 33% के लिए जिम्मेदार है। इस क्षेत्र का लाभ यह है कि इसकी रोजगार क्षमता न्यूनतम पूंजी लागत पर है। 31 मार्च 2007 की स्थिति के अनुसार यह क्षेत्र 1 करोड़ 28 लाख माइक्रो और लघु उपक्रमों के जरिये अनुमानत 312 लाख व्यक्तियों को रोजगार देता है। इस क्षेत्र में मजदूरों की संख्या वृहद् उद्योगों की तुलना में करीब 4 गुना ज्यादा अनुमानित की गई है। लघु उद्योगों की आवश्यकता देश की परम्परागत प्रतिभा व कला की रक्षा हेतु भी आवश्यक है। अन्य महत्वपूर्ण दृष्टिकोण से लघु उद्योग निर्यात संवर्धन व देश को आत्म निर्भरता की और जाने हेतु है लघु उद्योग आयात प्रतिस्थापन में सहायक है। वे निर्यात की दृष्टि से भी महत्वपूर्ण है।
वर्तमान परिपेक्ष्य में लघु उद्योग बड़े पैमाने के उद्योगों की अपेक्षा अधिक निर्यात करते है एवं देश या राष्ट्र के आत्मनिर्भरता में भी लघु उद्योग आवश्यक है।
लघु उद्योगों के उद्देश्य
1. लघु उद्योगों का मुख्य उद्देश्य रोजगार के अवसरों में वृद्धि करते हुए बेरोजगारी एवं अर्ध बेरोजगारी की समस्या का समाधान करना है क्योंकि लघु उद्यमों के श्रम प्रधान होने के कारण उनमें विनियुक्त पूंजी की इकाई अपेक्षाकृत अधिक रोजगार कायम रखती है।
2. दूसरा मुख्य उद्देश्य आर्थिक शक्ति का समान वितरण करना है।
3. लघु उद्योगों के माध्यम से औद्योगिक विक्रेन्द्रीयकरण सम्भव है। ससे देश का आर्थिक विकास प्रौद्योगिक सन्तुलन एवं क्षेत्रीय प्रौद्योगिक विषमता को कम करते हुए सम्भव होता है।
4. श्रम प्रधान तकनीक के कारण श्रमिकों की बहुतायत रहती है। अतः आवश्यक है कि वे औद्योगिक शांति की स्थापना करें।
5. लघु उद्योगों के माध्यम से देश की सभ्यता एवं संस्कृति सुरक्षित रहती है। अधिकाशतः लधु उद्योगों द्वारा कलात्मक एवं परम्परागत वस्तुओं का निमार्ण किया जाता है एवं अधिकांशतः ये उद्योग श्रम प्रधान तकनीक पर आधारित होते है जिससे उद्योगों में पारस्परिक सद्भावना सहकारिता, समानता एवं भ्रातृत्व की भावना को बल मिलता है।
6. लघु उद्योगों का मुख्य उद्देश्य है कि वे प्राकृतिक साधानों का अनुकूलतम उपयोग करें।
7. मानवीय मूल्यों की दृष्टि से 'सादा जीवन उच्च विचार' की भावना का सृजन करें।
8. व्यापार संतुलन एवं भुगतान संतुलन को अनुकूल बनाने हेतु आवश्यक है कि ये अत्याधिक विदेशी मुद्रा का अर्जन करें।
9. आम जनता को श्रेष्ठ वस्तुएं उपलब्ध कराना इनका मुख्य उद्देश्य है।
10. भारतीय अर्थव्यवस्था में महत्वपूर्ण भूमिका निभाते हुए इनका उद्देश्य अधिक से अधिक श्रेष्ठ उत्पादन करना है।
लघु उद्योगों के उदाहरण
इनके अलावा भी बहुत सारे लघु उद्योग के उदहारण हो सकते हैं। इसमें एक उद्योग लघु है या नहीं इसकी जानकारी मुख्यतः उसकी लागत से होती है।
नायल, अल्मोडा तहसील
नायल, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मुक्ति नाथ राय
मुक्ति नाथ राय,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के आजमगढ़ जिले के 226 - गोपालपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
मेरी लीला राव
१०० मीटर दौड़ में उनका सर्वश्रेष्ठ प्रदर्शन 12.4 सेकण्ड का था, जो १९५६ में रिकॉर्ड हुआ।
बिजहरा गाँव, कोंच (गया)
बिजहरा कोंच, गया, बिहार स्थित एक गाँव है।
अंसल प्लाजा
अंसल प्लाजा, दिल्ली दिल्ली का सबसे पुराना प्रमुख शॉपिंग मॉल होने के साथ-साथ भारत का तीसरा सबसे पुराना भी है। यह 1 नवंबर 1999 को दिल्ली में शॉपर्स स्टॉप (मॉल का हिस्सा बनने वाली इसकी पहली शाखा, अब डेकाथलॉन खेल गांव) के शुभारंभ के साथ खोला गया था। मॉल अंसल प्रॉपर्टीज एंड इंफ्रास्ट्रक्चर लिमिटेड द्वारा स्थापित किया गया था। यह दक्षिण दिल्ली में खेल गांव मार्ग पर एंड्रयूज गंज में स्थित है और इसका सकल लेसेबल क्षेत्र 178,000 वर्ग फुट (16,500 मीटर 2) है। मॉल में गोलाकार आकार के प्लाजा के भीतर एक एम्फीथिएटर एन्क्लेव है। इसमें 1000 कारों के लिए पार्किंग की सुविधा है। अंसल प्लाजा, दिल्ली की सफलता के बाद, एआईएमएस अंसल[6] ने भारत के कई स्थानों पर कई और मॉल खोले।
अंसल क्राउन प्लाजा, फरीदाबाद
अंसल क्राउन प्लाजा फरीदाबाद के सबसे बड़े मॉल में से एक है। यह सेक्टर -15 ए में मथुरा रोड पर और नीलम चौक अजरौंदा मेट्रो स्टेशन के करीब स्थित है। यह 2003 में लॉन्च किया गया था और इसका सकल स्थूल क्षेत्र 300,000 वर्ग फुट (28,000 मीटर) है2)।
अंसल प्लाजा, लुधियाना
अंसल प्लाजा, लुधियाना गुरदेव नगर, लुधियाना में फिरोजपुर रोड पर स्थित है। यह 2005 में खोला गया था और इसका सकल लेसेबल क्षेत्र 250,000 वर्ग फुट (23,000 मीटर) है2)।
अंसल प्लाजा, गाजियाबाद
अंसल प्लाजा, गाजियाबाद का उद्घाटन 2005 में किया गया था और यह गाजियाबाद के सबसे पुराने मॉल में से एक है। यह वैशाली में डाबर चौक के पास स्थित है। इसका सकल लेसेबल क्षेत्र 200,000 वर्ग फुट (19,000 मीटर) है2)।
अंसल प्लाजा, गुड़गांव
अंसल प्लाजा, गुड़गांव पालम विहार में स्थित है, जो गुड़गांव का एक पॉश इलाका है। मॉल सेक्टर-23 में रेजांग ला चौक के करीब है। यह 2007 में लॉन्च किया गया था और इसका सकल लेसेबल क्षेत्र 260,000 वर्ग फुट (24,000 मीटर) है2)।
अंसल रॉयल प्लाजा, जोधपुर
अंसल रॉयल प्लाजा का उद्घाटन 2007 में किया गया था और यह जोधपुर के सबसे पुराने मॉल में से एक है। यह हाईकोर्ट रोड पर स्थित है, जो नई सरक चौराहा के करीब है। इसका सकल लेसेबल क्षेत्र 136,000 वर्ग फुट (12,600 मीटर) है2)।
अंसल हाईवे प्लाजा, सोनीपत
अंसल हाईवे प्लाजा सोनीपत के कुंडली के सेक्टर-62 में स्थित है। यह 2008 में खोला गया था और इसका सकल लासेबल क्षेत्र 250,000 वर्ग फुट (23,000 मीटर) है2)।
अंसल प्लाजा, ग्रेटर नोएडा
अंसल प्लाजा, ग्रेटर नोएडा ग्रेटर नोएडा का पहला शॉपिंग मॉल है। यह अमित नगर में परी चौक पर स्थित है। मॉल का उद्घाटन 2009 में किया गया था और इसका सकल स्थूल क्षेत्र 750,000 वर्ग फुट (70,000 मीटर) है2)।
दूदॆकॊंड (कर्नूलु)
दूदॆकॊंड (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ब्रश (विद्युत)
विद्युत मशीनों के सन्दर्भ में, ब्रश (brush) या कार्बन ब्रश किसी नरम एवं विद्युतचालक पदार्थ से बना हुआ एक घनाभ के आकार की युक्ति है जो दो विद्युत परिपथों को जोड़ता है जिनमें से एक परिपथ घूर्णनशील है (विद्युत मशीन के रोटर पर) तथा दूसरा परिपथ अचल प्रायः मशीन के स्टेटर पर) स्थित होता है। उदाहरण के लिए यह ब्रश डीसी मोटर, डीसी जनित्र, अल्टरनेटर आदि में प्रयुक्त होता है।
ब्रश प्रायः ग्रेफाइट/कार्बन के पाउडर से बनाया जाता है। पाउडर को किसी प्रेस में अत्यधिक दाब पर दबाते हैं। फिर इसकी १२०० डिग्री पर सिन्टरिंग की जाती है। अन्त में इसको ग्राइन्डिंग करके सही आकार में लाया जाता है।
1. विद्युत मोटर्स (Electric Motors)
कार्बन ब्रश विद्युत मोटर्स में एक महत्वपूर्ण भूमिका निभाता है। विद्युत मोटर उन्नति और ऊर्जा के संचय करने में मदद करता है। इन मोटर्स में कार्बन ब्रश, कार्बन और कोक ग्राफाइट से बना होता है, जो इलेक्ट्रिकल संपर्क की पेशकश करते हैं। यह ब्रश विद्युत मोटर की धारा और आवृत्ति को नियंत्रित करता है, जिससे मोटर की कार्यशीलता बढ़ती है।
2. जनरेटर्स (Generators)
जनरेटर्स विद्युति का उत्पादन करने के लिए उपयोग होते हैं। कार्बन ब्रश इन जनरेटर्स में विद्युतीय संपर्क का माध्यम बनाते हैं। जनरेटर्स के रोटर और स्टेटर में उपयोग होने वाले कार्बन ब्रश एक सुरक्षा और प्रबंधन तंत्र प्रदान करते हैं।
डार्लिंग (प्रिय)
डार्लिंग (DARLING) एक 2010 की भारतीय तेलुगु भाषा की रोमांटिक कॉमेडी फिल्म है, जिसका निर्देशन ए करुणाकरण ने किया है । इसका निर्माण बीवीएसएन प्रसाद ने अपने स्टूडियो श्री वेंकटेश्वर सिने चित्रा के तहत किया है । फिल्म में प्रभास, काजल अग्रवाल और प्रभु हैं। संगीत जीवी प्रकाश कुमार ने दिया है । यह बॉक्स-ऑफिस पर ब्लॉकबस्टर (BLOCKBUSTER) रही  , तथा  2010 में सबसे अधिक कमाई करने वाली भारतीय तेलुगु फिल्मों में से एक थी। 23 अप्रैल 2010 को रिलीज़ हुई, फिल्म को दर्शकों और विशेषज्ञों द्वारा अत्यंत प्रशंसित किया गया और फिल्म को व्यावसायिक रूप में भी काफी बड़ी सफलता मिली ।  फिल्म को बाद में कन्नड़ में बुलबुल के रूप में बनाया गया जिसमें दर्शन और रचिता राम ने अभिनय किया ।
बाइफिनाइल
बाइफिनाइल एक कार्बनिक यौगिक है।
बायोटिन
बायोटिन एक कार्बनिक यौगिक है। इसे विटामिन बी7 भी कहा जाता है। अन्य शब्दों में कहा जाये तो बायोटिन एक पानी में घुलनशील बी-विटामिन है, जिसे विटामिन बी7 भी कहा जाता है और जिसे पहले विटामिन एच या कॉनेज़ियम आर के रूप में जाना जाता था। इसका नाम ग्रीक शब्द "बायोस" (जीना) से लिया गया है, इसके साथ कार्बनिक रसायन में आमतौर से उपयोग होने वाला प्रत्यय "-इन" जोड़ा गया है।
बासुली-अ०व०-५, यमकेश्वर तहसील
बासुली-अ०व०-५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
154 रेखांश पूर्व
154 रेखांश पूर्व (154th meridian east) पृथ्वी की प्रधान मध्याह्न रेखा से पूर्व में 154 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, एशिया, प्रशांत महासागर, ओशिआनिया, ऑस्ट्रेलिया (कुछ द्वीप), दक्षिणी महासागर और अंटार्कटिका से गुज़रती है। यह 26 रेखांश पश्चिम से मिलकर एक महावृत्त बनाती है।
मंजूरूल नबी
मंजूरूल नबी,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के सहारनपुर जिले के 20 - सहारनपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
रविन्द्र जडेजा
रवीन्द्रसिंह अनिरुद्धसिंह जाडेजा (जन्म 6 दिसम्बर 1988 नवागम-खेड़, सौराष्ट्र में) एक भारतीय क्रिकेटर हैं। वे प्रथम श्रेणी क्रिकेट में सौराष्ट्र के लिए खेलते है। और  में [[चेन्नई सुपर किंग्स के पूर्व कप्तान भी रह चुके हैं। वे 2008 में मलेशिया में विश्व कप की विजयी भारतीय U-19 क्रिकेट टीम का भी हिस्सा थे। जडेजा एक बाएं हाथ से खेलनेवाले मध्य क्रम के बल्लेबाज हैं और धीमी गति से बाएं हाथ के प्राचीन शैली के गेन्दबाज हैं।
अन्तर्राष्ट्रीय कैरियर
2008-2009 के रणजी ट्राफी में अप्रभावशाली खेल के बाद, जिसमें वह विकेट-लेने वालों की सूची में आखिरी थे और बल्लेबाजी योगदान में साठवें स्थान पर आये थे, जडेजा को जनवरी 2009 में श्रीलंका के खिलाफ ओडीआई (ODI) श्रृंखला के लिए भारतीय टीम के लिए बुलाया गया था। उनके अन्तरराष्ट्रीय कैरियर की शुरुआत 8 फ़रवरी 2009 को इस श्रृंखला के फाइनल मैच में हुई जहां उन्होंने भाग्यशाली 60* रन बनाए, हालांकि भारत मैच हार गया। 2009 के विश्व ट्वेंटी20 (World Twenty20) में जडेजा की भारत के लिए इंग्लैंड के विरुद्ध हार में अपेक्षित रन रेट न बना पाने के लिए आलोचना की गयी थी। जब नवयुवक आलराउंडर यूसुफ पठान अपने फार्म में नहीं थे, तब 2009 के अंत में जडेजा ने एकदिवसीय टीम में उसकी नंबर सात की जगह ले ली। 21 दिसम्बर 2009 को कटक में श्रीलंका के खिलाफ तीसरे वनडे में जडेजा को चार विकेट लेने के लिए मैंन ऑफ़ द मैच पुरस्कार से सम्मानित किया गया। उनका सर्वश्रेष्ठ गेंदबाजी आंकड़ा 32-4 है।
2022 टेस्ट सीरीज में श्रीलंका के खिलाफ मोहाली टेस्ट के दूसरे दिन करियर की सर्वश्रेष्ठ नाबाद 175 रनों की पारी खेलकर इतिहास रच दिया | जडेजा टेस्ट क्रिकेट में सातवें या उससे नीचे के नम्बर पर बल्लेबाजी करते हुए सबसे ज्यादा स्कोर करने वाले भारतीय बल्लेबाज बन गए हैं | उन्होंने इस मामले में कपिल देव के 35 साल पुराने रिकॉर्ड को तोड़ दिया है |
प्रथम श्रेणी क्रिकेट
जडेजा ने 2006-07 में दिलीप ट्रॉफी से अपने प्रथम श्रेणी कैरियर की शुरुआत की। वह भारत-अ (India-A) सेट अप का हिस्सा है। वे दिलीप ट्रॉफी में पश्चिम क्षेत्र के लिए और रणजी ट्रॉफी में सौराष्ट्र के लिए खेलते हैं।
अंडर-19 क्रिकेट विश्व कप
उन्होंने 2006 और 2008 में भारत के लिए अंडर-19 क्रिकेट विश्व कप खेला। उनकी गेंदबाजी और क्षेत्ररक्षण ने अंडर-19 क्रिकेट विश्व कप 2008 के फाइनल को जीतने में भारत की मदद की थी।
इंडियन प्रीमियर लीग
जडेजा को 2008 में इंडियन प्रीमियर लीग (आईपीएल) के उदघाटन सत्र के लिए राजस्थान रॉयल्स का एक हिस्सा चुना गया। उनके आईपीएल मैचों में शानदार प्रदर्शन के कारण टीम के कप्तान और कोच शेन वार्न ने उनकी प्रशंसा की। उनकी मौजूदगी का अहसास आईपीएल अभियान के दौरान महसूस किया गया और 2008 के फाइनल में उन्होंने अपनी टीम को जिताने में महत्वपूर्ण भूमिका निभाई, जिसमें 1 जून 2008 को मुंबई में खेले गए आईपीएल फाइनल में चेन्नई सुपर किंग्स को हराया गया। उन्होंने आईपीएल सीजन में 14 मैचों में 135 रन बनाये, उनका सर्वश्रेष्ठ स्कोर 36* 131.06 के स्ट्राइक रेट पर मोहाली के खिलाफ रहा।
एक अनुबंध विवाद के कारण उन्हें 2010 के टूर्नामेंट से प्रतिबंधित कर दिया गया।
जडेजा ने उसके बाद कोच्चि टस्कर्स केरल और चेन्नई सुपर किंग्स का प्रतिनिधित्व किया। आईपीएल सीजन 9 और 10 में गुजरात लॉयन्स का प्रतिनिधित्व किया।
2022 में रवींद्र जडेजा को CSK का कप्तान बनाया गया था, उन्हें ये मौका महेंद्र सिंह धोनी के कप्तानी छोड़ने के बाद मिला था |
दॆवरायपुरं (कर्नूलु)
दॆवरायपुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
गोकुल सिंह
गोकुल सिंह जाट तिलपत गाँव का सरदार थे। 10 मई 1666 को जाटों व औरंगजेब की सेना में तिलपत में लड़ाई हुई।
लड़ाई में जाटों की विजय हुई।
मुगल शासन ने इस्लाम धर्म को बढावा दिया और किसानों पर कर बढ़ा दिया। वीर गोकुल जाट ने किसानों को संगठित किया और कर जमा करने से मना कर दिया और औरंगजेब के खिलाफ विद्रोह छेड़ दिया। औरंगजेब ने अपने कुछ सेनापतियों के साथ शक्तिशाली सेना भेजी। जाटों और मुगलों में युद्ध हुआ। युद्ध में जाटों की विजय हुई। परंतु युद्ध हारने के बाद औरंगजेब खुद सेना लेके चल दिया और गोकुला और उनके साथियों को बंधी बनाने के लिए बहुत बड़ी सेना भेजी, वीर गोकुल जाट को बन्दी बना लिया गया और 1 जनवरी 1670 को आगरा के किले पर जनता को आतंकित करने के लिये टुकडे़-टुकड़े कर मारा गया। इस तरह वो शहीद हो गए।
गौणा N.Z.A., कोश्याँकुटोली तहसील
गौणा N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बिजहरी गाँव, कोंच (गया)
बिजहरी कोंच, गया, बिहार स्थित एक गाँव है।
सुनील रौल
सुनील राउल (जन्म 14 अक्टूबर 1998) एक भारतीय क्रिकेटर हैं। उन्होंने अपना ट्वेंटी 20 डेब्यू 10 जनवरी 2021 को, ओडिशा के लिए 2020-21 सैयद मुश्ताक अली ट्रॉफी में किया।
छोया -कण्डारस्यूं-१, थलीसैंण तहसील
छोया -कण्डारस्यूं-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
अबु अब्राहम
अबु अब्राहम एक भारतीय कार्टूनिस्ट, पत्रकार और लेखक थे। 40 वर्षों के करियर में, उन्होंने द बॉम्बे क्रॉनिकल, शंकर्स वीकली, ब्लिट्ज, ट्रिब्यून, द ऑब्जर्वर (1956-1966), द गार्जियन (1966-1969), और द इंडियन एक्सप्रेस सहित विभिन्न राष्ट्रीय और अंतर्राष्ट्रीय समाचार पत्रों के लिए काम किया।
कार्टूनिस्ट अबु का जन्म केरल के मवेलिकारा में मैथ्यू और कांतम्मा के घर हुआ था। उन्होंने 3 साल की उम्र में कार्टून बनाना शुरू कर दिया था। यूनिवर्सिटी कॉलेज, तिरुवनंतपुरम (त्रिवेंद्रम) में फ्रेंच, गणित और अंग्रेजी का अध्ययन करने के बाद 1945 में स्नातक की उपाधि प्राप्त की।
1953 में, वह लंदन स्टार के फ्रेड जॉस से मिले, जिन्होंने उन्हें लंदन जाने के लिए प्रोत्साहित किया। 32 साल की उम्र में, अबू 1953 की गर्मियों में लंदन पहुंचे और उन्होंने तुरंत पंच पत्रिका और डेली स्केच को कार्टून बेचे और 'अब्राहम' नाम के उपनाम का इस्तेमाल करते हुए एवरीबडीज लंदन ओपिनियन और ईस्टर्न वर्ल्ड में सामग्री का योगदान करना शुरू कर दिया। 1956 में, ट्रिब्यून में दो कार्टून प्रकाशित होने के बाद, उन्हें दुनिया के सबसे पुराने संडे अखबार, द ऑब्जर्वर के संपादक डेविड एस्टोर द्वारा एक व्यक्तिगत पत्र भेजा गया, जिसमें उन्हें अपने पहले राजनीतिक कार्टूनिस्ट के रूप में एक स्थायी नौकरी की पेशकश की गई। एस्टोर ने अबू को अपना कलम नाम बदलने के लिए कहा क्योंकि 'अब्राहम' उनके कार्टूनों पर एक झूठा तिरछा मतलब होगा, और इसलिए वह 'अबु' पर बस गए, जो उनके एक स्कूली लड़के का उपनाम था।
वह 1969 में अपनी पहली पत्नी (तमिलनाडु से सरोजिनी, जिसे बाद में उन्होंने तलाक दे दिया) और दो बेटियों, आयशा और जानकी के साथ 1981 तक इंडियन एक्सप्रेस पर राजनीतिक कार्टूनिस्ट के रूप में काम करने के लिए भारत लौट आए। 1970 में उन्हें एक विशेष पुरस्कार दिया गया। नो आर्क्स नामक नूह के सन्दूक पर आधारित एक लघु फिल्म के लिए ब्रिटिश फिल्म संस्थान द्वारा पुरस्कार।1972 से 1978 तक, उन्हें भारतीय संसद के ऊपरी सदन, राज्य सभा के सदस्य के रूप में नामित किया गया था।
राजकुमार अछौबा सिंह
राजकुमार अछौबा सिंह (Rajkumar Achouba Singh) (जन्म 5 दिसंबर 1938) एक भारतीय शास्त्रीय नर्तक और शिक्षक हैं जिन्हें मणिपुरी नृत्य रूप रास और लाई हरोबा पर उनके विद्वत्ता के लिए जाना जाता है। उन्हे मणिपुरी संस्कृति पर कई किताबों और लेखों का श्रेय दिया जाता है। वह जवाहरलाल नेहरू मणिपुर नृत्य अकादमी, इम्फाल के पूर्व प्रधानाध्यापक हैं। वह रास और लाई हरोबा में पोस्ट ग्रेजुएट डिग्री धारक हैं। वह सरकारी नृत्य कॉलेज, इंफाल में एक अतिथि शिक्षक भी रहे हैं।  उन्हें भारत सरकार द्वारा 2010 में, देश के चौथे उच्चतम भारतीय नागरिक पुरस्कार पद्म श्री से सम्मानित किया गया था। वह मणिपुर राज्य पुरस्कार के भी प्राप्तकर्ता हैं।
आवृत्ति मॉड्यूलेशन
आवृत्ति मॉडुलन (फ़्रिक्वेंसी मॉड्यूलेशन), मॉडुलन का एक प्रकार है जहाँ मॉड्यूलेटिंग संकेत के आयाम अनुसार के वाहक की तात्क्षणिक आवृत्ति बदली जाती है और इस वाहक का आयाम अपरिवर्ती बना रहता है। इसका उपयोग अनेक स्थानों पर होता है जैसे- दूरसंचार, रेडियो प्रसारण, संकेत प्रसंस्करण, तथा संगणन (कम्युटिंग) में। आवृत्ति मॉडुलित संकेतों प्र रव (noise) का प्रभाव कम पड़ता है। दूसरे शब्दों में कहें तो डिमॉडुलन के पश्चात जो मूल संकेत प्राप्त किया जाता है उसमें रवों का प्रभाव नगण्य रह जाता है।
सिद्धान्त
माना जिस संकेत को प्रसारित करना है (अर्थात, बेसबैण्ड संकेत) वह x_m(t) है तथा साइन-आकारी वाहक संकेत  है, जहाँ  fc वाहक की आधार (बेस) आवृत्ति है तथा  Ac वाहक का आयाम है। मॉडुलक (modulator) इन दोनों संकेतों को मिलाकर एक नया संकेत बनाता है जिसे 'आवृत्ति मॉडुलित' संकेत कहते हैं।
जहाँ, K_f आवृत्ति मॉडुलक की सुग्राहिता (sensitivity) है तथा A_m मॉडुलक संकेत (या, बेसबैण्ड संकेत) का आयाम है।
इस समीकरण में, f(\tau)\, ऑसिलेटर की तात्क्षणिक आवृत्ति है तथा f_\Delta\, आवृत्ति विचलन है, जो बताता है कि fc से एक दिशा में अधिक से अधिक कितना परिवर्तन हो सकता है, यह मानते हुए कि xm(t) का मान ±1 की सीमा में रहता है।
आवृत्ति मॉडुलित संकेत की अधिकांश ऊर्जा fc ± fΔ में निहित होती है। फुर्रे विश्लेषण (Fourier analysis) द्वार यह दर्शाया जा सकता है कि किसी FM संकेत को निरूपित करने के लिये अपेक्षाकृत इससे अधिक आवृत्ति आवश्यक होती है।
155 रेखांश पूर्व
155 रेखांश पूर्व (155th meridian east) पृथ्वी की प्रधान मध्याह्न रेखा से पूर्व में 155 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, एशिया, प्रशांत महासागर, ओशिआनिया, ऑस्ट्रेलिया (कुछ द्वीप), दक्षिणी महासागर और अंटार्कटिका से गुज़रती है। यह 25 रेखांश पश्चिम से मिलकर एक महावृत्त बनाती है।
राय़पुरा उपज़िला
राय़पुरा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  नरसिंदी ज़िले का एक उपजिला है। यह उपज़िला  नरसिंदी जिला का ज़िला सदर यानी प्रशासनिक मुख्यालय है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
अवस्थिति
राय़पुरा उपजिला बांग्लादेश के मध्य में स्थित, ढाका विभाग के नरसिंदी जिले  में स्थित है।
बाहरी कड़ियाँ
श्रेणी:ढाका विभाग के उपजिले
मोरबी
मोरबी (Morbi) या मोरवी (Morvi) भारत के गुजरात राज्य के मोरबी ज़िले में स्थित एक नगर है। यह ज़िले का मुख्यालय भी है। मोरबी मच्छु नदी के किनारे बसा हुआ है।
विवरण
भारत के स्वतंत्र होने से पहले यह देशी राज्य पूर्वी कठियावाड़ सबएजेंसी के अधिकार में था। इसका क्षेत्रफल 822 वर्ग मील था। यहाँ के शासक (पदवी ठाकुर) जदेजा राजपूत थे और अपने को कच्छ के राव का वंशज मानते थे। फरवरी 15, 1948 ई. में यह सौराष्ट्र में मिला दिया गया। अब यह क्षेत्र गुजरात राज्य में है। मयूरध्वज मोरबी के राजा थे। 1979 में आई बाढ़ के कारण मोरबी निर्जन हो गया था। इसके सभी एतिहासिक स्मारकों को बाढ ने जर्जर कर दिया था। लेकिन अब मोरबी ने एक बार फिर टाईल्स और घडी बनाने के कारखाने के बल पर अपने को खड़ा कर लिया है।
मोरबी प्राचीन जडेजा राजपूतों की राजधानी था। मच्छु नदी के किनारे बसा मोरबी गुजरात का एक सुन्दर शहर है। मध्‍य काल में भारी मात्रा में बारिश होने के कारण मच्छु बांध टूट गया था। आज भी मोरबी में होने वाली भारी तबाही की भविष्यवाणी को व्यक्त करने वाले लोक गीत इस राज्य के चारणों द्वारा सुने जा सकते है।
वर्तमान मोरबी का नगर विन्‍यास वाघ जी का देन है। उन्‍होंने 1879 से 1948 ई. तक यहां शासन किया था। वाघ जी ने एक शासक, प्रबंधक और रक्षक की तरह सदा आम जन के कल्याण को अपने मन-मस्तिष्क में रखकर शासन किया। सर वाघ जी ने अपने अन्य समकालीन शासको की तरह सड़कों और सात मील लम्बे वढ़वाड तथा मोरबी को जोडने वाले रेलमार्ग का निर्माण करवाया। उन्‍होंने नमक और कपडे़ का निर्यात करने के लिए दो छोटे बंदरगाहों नवलखा और ववानिया का भी निर्माण करवाया। मोरबी का रेलवे स्टेशन स्थापत्य शैली का सुन्दर उदाहरण है जिसमें भारतीय और यूरोपीय स्थापत्य कला का अनूठा संगम देखने को मिलता है।
प्रमुख आकषर्ण
मोरबी की मुख्य आकर्षणों में दरबारगढ़, मनि मंदिर, विलिंगडन सचिवालय, लटका हुआ पुल, आर्ट डैको महल और लखधीरजी इंजीनियरिंग कॉलेज है।
दरबादगढ़
दरबारगढ़ मच्छू नदी के किनारे स्थित है जो मोरबी शासकों का स्थायी निवास था। इस महल में प्रवेश के लिए महल के बाहरी भाग में खम्भों पर बनी हुई मेहराबों के कठिन रास्ते को पार करके जाना पडता था। दरबारगढ़ को अब हैरिटेज होटल में बदल दिया गया है।
मणिमंदिर
मणिमंदिर नामक यह मंदिर विलिंगडन सचिवालय के बरामदे में बना हुआ है। इस मंदिर में लक्ष्मी नारायण, महाकाली, रामचन्द्रजी, राधा-कृष्णजी और शिव भगवान की मूर्तियां बनी हुई है। मणिमंदिर जयपुर के पत्थर से बना हुआ है जिसमें कोष्ठक, जाली, छतरी, शिखर पर कारीगरी और नक्काशी का काम बहुत ही सुन्दरता के साथ किया गया है। मणिमंदिर के विपरीत दिशा में पड़ने वाला केसर बाग भी भ्रमण के उद्देश्य से अच्छा स्थल है।
विलिंगडन सचिवालय
20वीं शताब्दी के अन्त में बनाया गया विलिंगडन सचिवालय राजपूत स्थापत्य कला की कारीगरी का सर्वोत्तम नमूना है।
झूलता हुआ पुल
मोरबी शासको द्वारा बनवाया यह पूल उस समय की उन्‍नत इंजीनियरिंग का जीता जागता नमूना है। यह पूल मार्बल से बना हुआ है। इस झूलते पूल का निर्माण मोरबी राज्य को एक अलग पहचान देने के उद्देश्य से, उस समय यूरोप में उपलब्ध तकनीक के आधार पर किया गया था। यह पूल मच्‍छू नदी पर बना हुआ है। यह पूल 233 मीटर लम्बा और 1.25 मीटर चौड़ा है। यह पुल दरबारगढ़ महल और लखधीरजी इंजीनियरिंग कॉलेज को जोड़ने का काम करता है। 30 अक्टूबर 2022 को यह पुल गिर गया और इस हादसे में लगभग 135 लोग मारे गए।
ग्रीन चौक
ग्रीन चौक शहर के बीचो-बीच में बना हुआ है। इसमें तीन प्रवेश द्वार है। शहर निर्माण के यूरोपीय सिद्धान्तों से प्रेरित इस रचना में ये प्रवेशद्वार शहर के सीमाचिन्ह है। नेहरू दरवाजा बिना पत्थरों के राजपूत स्थापत्य कला में बना है जिसके बीच में घडी टॉवर भी है। जबकि अन्य दरवाजे यूरोपीय स्थापत्य शैली में लोहे से गुम्बदाकार आकार में बने हुए है।
आर्ट डेको महल
आर्ट डेको महल (1931-44 ईस्वी) आर्ट डेको शैली बना हुआ है। यह शैली यूरोप की एक प्रमुख विशेषता है। यह इमारत ग्रेनाइट पत्‍थर से बना हुआ है। इस महल की रचना लंदन के भूमिगत स्टेशन चार्ल्‍स होल्डन से मिलती जुलती है। इस महल में 6 बैठक, 6 भोजन कक्ष और 14 शयन कक्ष है। शयन कक्ष और स्नानागार में लगे प्रेम संबंधी देखने योग्‍य है।
दरियालाल वॉटर रिजॉर्ट
दरियालाल वॉटर रिजॉर्ट नदी के बिल्कुल विपरीत दिशा में है। यहां रिक्शा से आसानी से पहुंचा जा सकता है। यहां नदी के विपरीत दिशा में टाईल्स बनाने की कई फैक्ट्रियां है। विश्‍व प्रसिद्ध अजंता क्वार्ट्ज और समय क्वार्ट्ज मोरबी राजकोट रोड पर स्थित है। यह विश्व की सबसे बडी घडी बनाने वाली कंपनी है।
निकटवर्ती पर्यटन स्थल
आदि कई अन्‍य प्रमुख दर्शनीय स्‍थल है।
आवागमन
यहां का सबसे नजदीकी हवाई अड्डा राजकोट विमानक्षेत्र (67 किलोमीटर) है।
वांकनर (27 किलोमीटर) की दूरी पर स्थित सबसे करीबी रेलवे स्टेशन है।
मोरबी से राजकोट 67 किलोमीटर और अहमदाबाद 247 किलोमीटर की दूरी पर है।
मोरबी के लिए बिना मीटर के ऑटोरिक्शा मिल जाते है। राजकोट से मोरबी पहुंचने में मात्र 2 घंटे का समय लगता है। यहां दो बस स्टैण्ड है, जिन्हें नए और पुराने बस स्टैण्ड के नाम से जाना जाता है।
मौसम
गर्मियों में न्यूनतम 24 डिग्री सेल्सियस और अधिकतम 42 डिग्री सेल्सियस सर्दियों में न्यूनतम 10 डिग्री सेल्सियस अधिकतम 24 डिग्री सेल्सियस
मिर्चि (2013)
मिर्ची ( अनुवाद। मिर्च ) एक 2013 की भारतीय तेलुगु -भाषा की एक्शन ड्रामा फिल्म है, जिसे डेब्यूटेंट कोराताला शिवा द्वारा लिखित और निर्देशित किया गया है, और यूवी क्रिएशंस द्वारा निर्मित है।  फिल्म में प्रभास, अनुष्का शेट्टी , और ऋचा गंगोपाध्याय , साथ में सत्यराज , नादिया , संपत राज , आदित्य मेनन , सुब्बाराजू और ब्रह्मानंदम सहायक भूमिकाओं में हैं। फिल्म को अस्थायी रूप से वारधी नाम दिया गया था, लेकिन बाद में इसका नाम बदलकर मिर्ची कर दिया गया . यह फिल्म बॉक्स-ऑफिस पर ब्लॉकबस्टर (BLOCKBUSTER) रही, तथा वर्ष 2013 की सबसे अधिक कमाई करने वाली भारतीय तेलुगु फिल्मों में से एक थी। फिल्म को छह राज्य नंदी पुरस्कार मिले हैं, जिसमें सर्वश्रेष्ठ फीचर फिल्म (गोल्ड) के लिए नंदी पुरस्कार और 2013 के लिए एक निर्देशक की सर्वश्रेष्ठ पहली फिल्म के लिए नंदी पुरस्कार शामिल हैं । कैलाश खेर ने सर्वश्रेष्ठ पुरुष पार्श्व गायक - तेलुगु के लिए फिल्मफेयर पुरस्कार और नंदी पुरस्कार जीता। पंडागला दिगिवाचवु गीत के लिए सर्वश्रेष्ठ पुरुष पार्श्वगायक ।  इसे कन्नड़ में माणिक्य के रूप में, बंगाली में बिंदास के रूप में और ओडिया में बिश्वनाथ के रूप में बनाया गया था ।
पश्चिमी अंटार्कटिका
पश्चिमी अंटार्कटिका (West Antarctica) अंटार्कटिका महाद्वीप का पश्चिमी एक-तिहाई हिस्सा है। पार-अंटार्कटिक पर्वतमाला अंटार्कटिका को दो भागों में बांटती है। पश्चिमी अंटार्कटिका इस पर्वतमाला से पश्चिम में स्थित भाग है। इस के विपरीत पूर्वी अंटार्कटिका इस पर्वतमाला की दूसरी ओर है और यहाँ अंटार्कटिका के कुल क्षेत्रफल का लगभग दो-तिहाई हिस्सा आता है। अंटार्कटिका के इन दोनों भागों के बीच पूर्वी अंटार्कटिका की औसत ऊँचाई अधिक है।
बासवा-उ०प०-१, यमकेश्वर तहसील
बासवा-उ०प०-१, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
गेला
गेल या गेला इटली का एक शहर है। यह सिसिली में स्थित है।
पूर्वी अंटार्कटिका
पूर्वी अंटार्कटिका (East Antarctica) अंटार्कटिका महाद्वीप का पूर्वी दो-तिहाई हिस्सा है। पार-अंटार्कटिक पर्वतमाला अंटार्कटिका को दो भागों में बांटती है। पूर्वी अंटार्कटिका इस पर्वतमाला से पूर्व में स्थित भाग है। इस के विपरीत पश्चिमी अंटार्कटिका इस पर्वतमाला की दूसरी ओर है और यहाँ अंटार्कटिका के कुल क्षेत्रफल का लगभग एक-तिहाई हिस्सा आता है। अंटार्कटिका के इन दोनों भागों के बीच पूर्वी अंटार्कटिका की औसत ऊँचाई अधिक है और महान गामबूर्तसेव पर्वतमाला पूर्वी अंटार्कटिका के ठीक मध्य में स्थित है। हमारी पृथ्वी का दक्षिणी ध्रुव भी पूर्वी अंटार्कटिका में ही स्थित है।
पर्यावरण
कुछ छोटे तटीय क्षेत्रों को छोड़कर पूर्वी अंटार्कटिका सदैव बर्फ़ की मोटी हिमचादर से ढका रहता है। वनस्पतिओं के नाम पर यहाँ केवल पत्थरों से चिपकी हुई लाइकेन, हरिता (मोस) और शैवाल (ऐल्गी) ही है। तटों के समीप पेंगुइन व सीलें मिलती हैं लेकिन तटों से हटकर केवल सूत्रकृमि और कीटों जैसे अकशेरुकी प्राणी ही मिलते हैं और वे भी अधिकतर वहाँ जहाँ वे लाइकेन, हरिता, इत्यादि खा सकें।
ठंड
पूर्वी अंटार्कटिका विश्व का सबसे शीत इलाक़ा माना जाता है और पृथ्वी पर आज तक मापे गये सबसे ठंडे तापमान यहीं पाये गये हैं। अगस्त २०१० में अंतरिक्ष यान द्वारा यहाँ −94.7 °सेन्टीग्रेड तापमान मापा गया।
मथुरा प्रसाद पांडेय
मथुरा प्रसाद पांडेय,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के 255 - नौगढ़ विधान सभा निर्वाचन क्षेत्र से कांग्रेस की ओर से चुनाव में भाग लिया।
नारायणतेवाडी देवाल, अल्मोडा तहसील
नारायणतेवाडी देवाल, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
फ्लैश मेमोरी
फ्लैश मेमोरी (Flash memory / चपला स्मृति) कम्प्यूटर एवं अन्य डिजिटल निकायों में प्रयुक्त होने वाली एक प्रकार की कंप्यूटर स्मृति है जो विद्युत शक्ति के न रहने पर भी बनी रहती है (अर्थात, नॉन्-वोलेटाइल मेमोरी)। आजकल यह मेमोरी बहुतायत में प्रयोग की जा रही है; जैसे- कंप्यूटर में प्रयुक्त फ्लैश ड्राइव (या पेन् ड्राइव), डिजिटल कैमरों एवं डिजिटल उत्पादों में प्रयुक्त मेमोरी कार्ड आदि। वस्तुत: यह एक प्रकार का ईईप्रोम (EEPROM) ही है किन्तु इसे बड़े-बड़े भागों (ब्लॉक्स) में मिटाया (इरेज) और प्रोग्राम किया जा सकता है जबकि साधारण ईईप्रोम को एक-एक बाइट करके ही मिटाया और प्रोग्राम किया जाता है। इस कारण इस पर नया आंकड़ा लिखने में अपेक्षाकृत कम समय लगता है। इसके अलावा फ्लैश मेमोरी, ईईप्रोम की अपेक्षा सस्ती भी है।
इतिहास
नॉर (NOR) और नन्ड (NAND) दोनो प्रकार की फ्लैश मेमोरी का आविष्कार जापान के डॉ॰ फुजिओ मासुओका ने की जब वे १९८० के दशक में तोशिबा में कार्यरत थे।
भारत में बीमा
भारत में बीमा के क्षेत्र में सार्वजनिक क्षेत्र के संस्थान तथा निजी कम्पनिया दोनों कार्यरत हैं। भारतीय संविधान में बीमा को केन्द्रीय सूची में रखा गया है जिसका अर्थ है कि केवल केन्द्र सरकार ही बीमा के क्षेत्र में नियम बना सकती है।
सन २००० से भारत के बीमा क्षेत्र में निजी कम्पनियों को भी कार्य करने की छूट दे दी गयी।
बिरनावन गाँव, कोंच (गया)
बिरनावन कोंच, गया, बिहार स्थित एक गाँव है।
सूर्यपथ
पृथ्वी पर बैठे किसी दर्शक के दृष्टिकोण से आकाश के खगोलीय गोले सूर्य का वर्ष भर का मार्ग क्रांतिवृत्त या सूर्यपथ या ऍक्लिप्टिक है। क्रांति एक अर्थ है एक स्थान से दूसरे स्थान पर जाना । सूर्य वर्ष भर जिस मार्ग पर चलता हुआ प्रतीत होता है उसको क्रांतिवृत्त कहा गया है।
सूर्य की आभासी गति
अंतरिक्ष में पृथ्वी के चारों और एक काल्पनिक गोला जिस पर हमें तारे, सूर्य , और चन्द्रमा दिखाई देते हैं खगोलीय गोला कहा जाता है। जब पृथ्वी वर्ष भर सूर्य की परिक्रमा करती है, तो पृथ्वी पर बैठे दर्शक को तारों के सापेक्ष सूर्य की स्थिति बदलती हुई प्रतीत होती हैं। सूर्य के इस वर्ष भर के मार्ग को क्रांतिवृत्त कहते हैं। क्रांतिवृत्त पर चलता हुआ सूर्य लगभग हर महीने नए तारामंडल में प्रवेश करता प्रतीत होता है , इन तारामंडलों को राशि कहा जाता है।  इस प्रकार सूर्य के मार्ग में पड़ने वाले बारह तारामंडल हैं । सूर्य के तारामंडल में प्रवेश करने को संक्रांति कहा जाता और वर्ष में कुल बारह संक्रांति होती है जिनमे मकर संक्रांति प्रसिद्ध है।
खगोलीय गोले के ध्रुव पृथ्वी के ध्रुवों की सीध में ही माने जाते हैं और खगोलीय विषुवत वृत्त पृथ्वी की भूमध्य रेखा के सकेंद्रिय वृत्त ही है। खगोलीय विषुवत वृत्त और क्रांतिवृत्त के बीच २३.४ डिग्री का कोण है। क्रांतिवृत्त पर परिक्रमा करता सूर्य २३ मार्च को और २१ सितम्बर को खगोलीय विषुवत वृत्त को काटता है, इन दिनों पर दिन और रात बराबर होते हैं।
भिन्न मौसमों में सूरज की क्रांतिवृत्त पर स्थिति
विषुव (इक्विनोक्स) के दिनों में, जो २१ मार्च और २३ सितम्बर को आते हैं, बारह बजे सूरज ठीक पृथ्वी की भूमध्य रेखा के ठीक ऊपर होता है। क्योंकि खगोलीय विषुवत वृत्त की परिभाषा यही है के वह पृथ्वी के भू मध्य रेखा के ऊपर होती है, इसलिए इन क्रांतिवृत्त और खगोलीय विषुवत वृत्त इन दो स्थानों में एक दुसरे को काटती हैं। संक्रांति (सॉल्सटिस) के दिनों में (२१ जून और २१ दिसंबर) सूरज पृथ्वी की भूमध्य रेखा से सब से अधिक दूरी पर होता है, जो यही क्रांतिवृत्त की भी खगोलीय विषुवत वृत्त से चरम दूरियों के दो दिन हैं।
आलोक कुमार वर्मा
आलोक कुमार वर्मा भारतीय वरिष्ठ आईपीएस अधिकारी हैं, वर्तमान में वे दिल्ली पुलिस के आयुक्त हैं। इससे पूर्व वे तिहाड़ जेल के महानिदेशक के रूप में काम कर चुके हैं।
देवनकोण्ड, देवनकोण्ड मण्डल
देवनकोण्ड, देवनकोण्ड मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।